4 రోజులు గడువిచ్చిన నితీశ్ కుమార్అవినీతి మచ్చ తొలగించుకొనిరావాలని తేజస్వి యాదవ్కు సూచనపరోక్షంగా రాజీనామా కోరిన బిహార్ సీఎంబిహార్లో మహాకూటమి కథ కంచికే!పట్నా, న్యూఢిల్లీ జూలై 11: ఆర్జేడీ చీఫ్ లాలూ ప్రసాద్ యాదవ్ తనయుడు, బిహార్ డిప్యూటీ సీఎం తేజస్వి యాదవ్ పదవికి కౌంట్డౌన్ మొదలైంది. అవినీతి, బినామీ ఆస్తుల కేసులో తేజస్వి పేరును సీబీఐ ఎఫ్ఐఆర్లో ప్రస్తావించడంతో బిహార్ సీఎం నితీశ్కుమార్ ఆయన్ను కేబినెట్ నుంచి పొమ్మనకుండానే పొగబెట్టారు. తేజస్వి వ్యవహారంపై చర్చించేందుకు మంగళవారం జేడీయూ ఎంపీలు, ఎమ్మెల్యేలు, సీనియర్ నేతలతో నితీశ్ భేటీ అయ్యారు. ఈ సందర్భంగా ‘అవినీతి ఆరోపణలు ఎదుర్కొంటున్న వారు సచ్ఛీలురుగా నిరూపించుకోవాలి. లేదా కేబినెట్ నుంచి వైదొలగాలి. దీనిపై నాలుగు రోజుల తర్వాత మళ్లీ భేటీ అవుదాం. తుది నిర్ణయం తీసుకుందాం’ అని నితీశ్ పార్టీ శ్రేణులతో స్పష్టం చేసినట్లు తెలిసింది. భేటీ అనంతరం జేడీయూ అధికార ప్రతినిధి నీరజ్ కుమార్ మాట్లాడుతూ.. ‘అవినీతి ఆరోపణలు ఎదుర్కొంటున్న మంత్రులతో రాజీనామా చేయించడమనే సంప్రదాయాన్ని మా పార్టీ పాటిస్తోంది.’ అని స్పష్టం చేశారు. ఇదిలా ఉండగా తేజస్వి తన పదవికి రాజీనామా చేసే ప్రసక్తే లేదని ఆర్జేడీ స్పష్టం చేసింది. మరోవైపు జేడీయూ భేటీ జరుగుతున్న సమయంలోనే తేజస్వి తన మేనల్లుడుతో క్రికెట్ ఆడుతున్న ఫొటోలను ట్విట్టర్లో పోస్టు చేశారు. కాగా, తేజస్విని మంత్రివర్గం నుంచి తొలగించాలని ఒత్తిళ్లు ఎదురవుతున్న నేపథ్యంలో బిహార్లో మహాకూటమికి బీటలు వారే పరిస్థితి ఏర్పడింది. ఇదిలా ఉండగా, ఆర్జేడీ ఎంపీ మీసా భారతి మంగళవారంఈడీ విచారణకు హాజరయ్యారు. రూ.8వేల కోట్ల మనీలాండరింగ్ కేసు విచారణలో భాగంగా ఆమెను అఽధికారులు సుమారు 8 గంటలపాటు సుదీర్ఘంగా ప్రశ్నించారు.
4 rojulu gaduvichina niteesh kumaarvineeti macha tolaginchukoniraavaalani tejaswi yaadavku suuchanaparookshamgaa rajinama korina bihar cmbiharlo mahakutami katha kanchike!patna, newdhilly juulai 11: argady cheef laaluu prasad yadav tanayudu, bihar deputy cm tejaswi yadav padaviki countdoun modalaindi. avineeti, binami aastula kesulo tejaswi paerunu cbi efirlo prastaavinchadamto bihar cm nitiskumar aayannu kabinet nunchi pommanakundaane pogabettaaru. tejaswi vyavahaarampai charchinchenduku mangalavaaram jd empeelu, emmelyelu, seanier nethalatho niteesh bheti ayyaru. ee sandarbhamgaa ‘avineeti aaropanalu edurkontunna vaaru sachchilurugaa niroopinchukovaali. leda kabinet nunchi vaidolagaali. deenipai naalugu rojula tarvaata malli bheti avudam. tudi nirnayam teesukundam’ ani niteesh party shrenulatho spashtam chesinatlu telisindi. bheti anantaram jd adhikara pratinidhi neeraj kumar maatlaadutuu.. ‘avineeti aaropanalu edurkontunna mantrulatho rajinama cheyinchadamane sampradaayaanni maa party paatistondi.’ ani spashtam chesaru. idila undagaa tejaswi tana padaviki rajinama chese prasakte ledani argady spashtam chesindi. marovaipu jd bheti jarugutunna samayamlone tejaswi tana menalludutho cricket aadutunna photolanu twitterlo postu chesaru. kaga, tejaswini mantrivargam nunchi tolaginchaalani ottillu eduravutunna nepathyamlo biharlo mahakutamiki beetalu vaare paristhiti erpadindi. idila undagaa, argady empy meesa bhaarati mangalavaaraeendii vichaaranaku haajarayyaaru. roo.8vela kotla manilandering kesu vichaaranalo bhagamga aamenu aidhikaarulu sumaru 8 gantalapaatu sudiirghamgaa prasninchaaru.